Joyce Fante

Joyce Fante (de solteira Joyce Smart), nada en Placer County (California) o 13 de outubro de 1913 e finada en Malibú o 7 de xuño de 2005, foi unha poeta e editora estadounidense. Estivo casada co escritor italo-americano John Fante desde 1937 até a súa morte en 1983.

Traxectoria

Foi a segunda filla de Joseph e Louise Smart. O seu pai, empresario, nacera na pequena vila de Dutch Flat, en Sierra Nevada, fillo dun pioneiro da febre do ouro. A nai de Joyce, Louise Smart (nada Louise Runchel), era mestra de escola

Joyce Smart criouse en Roseville, e foi á Universidade Stanford. Escribiu en The American Mercury, e tocou o piano. Fante e Joyce Smart coñecéronse o 30 de xaneiro de 1937, e casaron o 31 de xullo dese mesmo ano en Reno (Nevada). Tiveron catro fillos: Nick (1942), Dan (1944), Vickie (1949) e Jim (1950).

Viviu en Malibú durante máis de 50 anos, até a súa morte.

 Notas 

Categoría:Nados en 1913
Categoría:Finados en 2005
Categoría:Nados en California
Categoría:Alumnos da Universidade Stanford
Categoría:Escritores dos Estados Unidos de América
Categoría:Escritores en lingua inglesa
Categoría:Personalidades sen imaxes